**Tania Sachdev** (talaffuzi: *Tanya Sachdev* 1986-yil 20-avgustda tugʻilgan)— hindistonlik shaxmatchi, FIDE xalqaro magistr (IM) va ayol grossmeyster (WGM) unvonlariga ega. U 2006 va 2007-yillarda shaxmat boʻyicha ayollar oʻrtasida ikki karra Hindiston chempioni, 2007-yilda ayollar oʻrtasida bir karra Osiyo chempioni va 2016, 2018 va 2019-yillarda ayollar oʻrtasida shaxmat boʻyicha uch karra va amaldagi Hamdoʻstlik chempioni. U shuningdek, shaxmat boʻyicha boshlovchi va sharhlovchi hamdur.

Yoshlik yillari
---------------

Dehlida tugʻilgan Sachdevni, 6 yoshida onasi Anju shaxmat oʻyini bilan tanishtirgan. Ota-onasi unga kasbiy taʼlim berishdi. U sakkiz yoshida birinchi xalqaro unvoniga erishdi. Unga dastlabki yillarida K.C.Joshi murabbiylik qilgan. Bolaligida Tania Sachdev bir nechta musobaqalarda gʻolib chiqdi. Uning karerasidagi muvaffaqiyatlari 12 yoshgacha boʻlgan Hindiston chempioni, 2000-yilda 14 yoshgacha boʻlgan qizlar oʻrtasidagi Osiyo chempioni va 1998-yilda 12 yoshgacha boʻlgan qizlar divizionida shaxmat boʻyicha yoshlar oʻrtasidagi jahon chempionatining bronza medali sovrindori boʻlishligi bilan boshlangan. 2002-yilda Maravila shahrida oʻtkazilgan oʻsmir qizlar oʻrtasidagi Osiyo chempionatida gʻolib boʻladi.

 Sachdev 2014-yilda

Milliy va xalqaro eʼtirof
-------------------------

2005-yilda Tania Sachdev ayol grossmeyster unvoniga sazovor boʻlgan sakkizinchi hindistonlik oʻyinchi boʻldi. U 2006 va 2007-yillarda Hindistonning ayollar oʻrtasida shaxmat boʻyicha milliy chempionatda gʻolib boʻlgan. 2007-yilda u Tehronda boʻlib oʻtgan shaxmat boʻyicha ayollar oʻrtasidagi Osiyo chempionatida toʻqqiz turdan 6½ ochko toʻplagan holda gʻoliblikni qoʻlga kirtdi. 2009-yilda Arjuna mukofoti bilan taqdirlangan. 2016-yilda Sachdev Reykjavik Open musobaqasida eng yaxshi ayol sovrinini qoʻlga kiritdi va Kalkutta shahrida ayollar oʻrtasida Hamdoʻstlik chempioni unvoniga ham sazovor boʻldi.

Tania Sachdev Hindiston terma jamoasi safida 2008-yildan beri ayollar shaxmat olimpiadalarida, 2009 va 2011-yillarda ayollar oʻrtasida shaxmat boʻyicha jamoaviy jahon chempionatida, 2003-yildan buyon shaxmat boʻyicha ayollar jamoaviy Osiyo chempionatida, 2006-yilgi Osiyo oʻyinlarida va 2009-yilgi Yopiq inshootlardagi Osiyo oʻyinlari ishtirok etgan. Tania Sachdev 2012-yilda Istanbulda oʻtkazilgan shaxmat boʻyicha ayollar olimpiadasida 3-chi shaxsiy bronza medalini, ayollar oʻrtasidagi jamoaviy Osiyo chempionatida toʻrtta jamoaviy kumush (2008, 2009, 2012 va 2014-yillarda) va toʻrtta shaxsiy (uchta kumush va bitta bronza) medalni qoʻlga kiritdi.

2015-yilda Sachdev tezkor shaxmat boʻyicha ayollar oʻrtasida oʻtkazilgan Osiyo qitʼa chempionatida kumush medalni qoʻlga kiritdi.

Sachdev Chessbase (shaxmat bazasi) uchun Fritztrainer Strategy DVD-ni taqdim etdi. Magnus Karlsen va Viswanathan Anand oʻrtasida 2013-yilda Chennayda boʻlib oʻtgan Jahon chempionati oʻyini rasmiy sharhlovchilar guruhi aʼzolaridan edi. 2019-yil iyul oyida Sachdev ayollar oʻrtasidagi Hamdoʻstlik oʻyinlarida chempionlikni qoʻlga kiritdi va oʻz unvonini himoya qildi.

Shaxsiy hayoti
--------------

Sachdev Dehlidagi Vasant Vixardagi Zamonaviy maktabni tamomlagan va Shri Venkateswara kollejida ham tahsil olgan. 

Unga Red Bull homiylik qiladi. Sachdev 2014-yil noyabr oyida dehlilik arxitektor Viraj Katariaga turmushga chiqdi.

Manbalar
--------

1. 1 2  „Tania Sachdev | Chess Celebrities". *Chess.com*.
2. ↑  „The evolution of women's chess in India". *ChessBase India* (8-mart 2021-yil).
3. ↑  „Tania sachdev wins Asian chess title". *Mumbai Mirror*.
4. ↑  „Tania wins maiden Commonwealth gold, sets eyes on 2016 Chess Olympiad". *Hindustan Times* (9-avgust 2016-yil).
5. ↑  *Kulkarni.* „P. Karthikeyan, Tania Sachdev Win Commonwealth Titles". *Chess.com*.
6. ↑  *Rao, Rakesh*. „Commonwealth chess championship: Fantastic fifth for Abhijeet Gupta". *The Hindu* (7-iyul 2019-yil).
7. 1 2  „Tania Sachdev" (inglizcha). *Red Bull*. Qaraldi: 30-yanvar 2018-yil.
8. ↑  „Tania Sachdev joins the Chessdom commentators team". *Chessdom* (6-noyabr 2013-yil). Qaraldi: 20-noyabr 2013-yil.
9. ↑  „World Championship in U18 categories. 25/10-7/11/1998" (inglizcha). *chess.gr*. 26-dekabr 2019-yilda asl nusxadan arxivlandi. Qaraldi: 28-yanvar 2016-yil.
10. ↑  „Deepan and Tania Champs, India sweeps all the titles" (inglizcha). *25th Asian Juniors 2002, Sri Lanka*. Qaraldi: 7-noyabr 2015-yil.
11. ↑  „12th Asian Women Indevidual [sic Chess Championship"] (inglizcha). *Chess-Results.com*. Qaraldi: 14-iyun 2021-yil.
12. ↑  *Ramirez.* „Indian success in Iceland" (inglizcha).  ChessBase (20-mart 2016-yil).
13. ↑  „Abhijeet wins Reykjavik Open; Tania makes Grandmaster norm" (inglizcha). *The Times of India* (17-mart 2016-yil). Qaraldi: 31-avgust 2016-yil.
14. ↑  *Jayaratnam, Narayanaswamy*. „Gupta and Sachdev overall champions of Commonwealth Open Chess" (inglizcha). *Daily News* (19-avgust 2016-yil). Qaraldi: 31-avgust 2016-yil.
15. ↑  „OlimpBase :: Women's Chess Olympiads :: Sachdev Tania" (inglizcha). *OlimpBase*. Qaraldi: 14-iyun 2021-yil.
16. ↑  „Tania Sachdev wins silver in rapid chess | Chess News - Times of India" (inglizcha). *The Times of India* (12-avgust 2015-yil). Qaraldi: 3-iyul 2021-yil.
17. ↑  *Shah.* „Improve Your Chess With Tania Sachdev" (inglizcha). *Chess News*.  ChessBase (4-iyul 2014-yil). Qaraldi: 5-sentabr 2016-yil.
18. ↑  *Rao, Rakesh*. „Commonwealth chess championship: Fantastic fifth for Abhijeet Gupta" (en-IN). *The Hindu* (7-iyul 2019-yil). Qaraldi: 13-oktabr 2021-yil.
19. ↑  „Abhijeet Gupta wins the Commonwealth title for a record fifth time!". *ChessBase India* (8-iyul 2019-yil). Qaraldi: 13-oktabr 2021-yil.
20. ↑  *Iyer.* „Don't mind being called a chess hottie: Tania Sachdev" (inglizcha). *Mid-Day* (8-iyun 2014-yil).
21. ↑  *Bhalla.* „Chess champ Tania Sachdev ties knot with Viraj Kataria in Delhi" (inglizcha). *The Times of India* (4-noyabr 2014-yil).

Havolalar
---------

Ushbu maqolani tinglang (4 daqiqa)noicon
Spoken Wikipedia iconBu audiofayl ushbu maqolaning 19-sentyabr, 2022-yil(2022-09-19)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)